CELEX: C2005/229/59
Language: sk
Date: 2005-09-17 00:00:00
Title: Vec T-258/05: Žaloba podaná 30. júna 2005: Eric Voigt proti Komisii Európskych spoločenstiev

17.9.2005   
            
            
               SK
            
            
               Úradný vestník Európskej únie
            
            
               C 229/27
            
         Žaloba podaná 30. júna 2005: Eric Voigt proti Komisii Európskych spoločenstiev
   (Vec T-258/05)
   (2005/C 229/59)
   Jazyk konania: francúzština
   Eric Voigt, bydliskom v Orange (Francúzsko), v zastúpení: Bernard Autric, advokát, podal 30. júna 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje Súdu prvého stupňa:
   
               1.
            
            
               aby Komisia prijala jeho žiadosť týkajúcu sa uznania choroby z povolania z 11. 7. 2002,
            
         
               2.
            
            
               aby zaviazal Komisiu zaplatiť úroky od 28. 5. 2004,
            
         
               3.
            
            
               aby zaviazal Komisiu zodpovedať jeho otázky z 20. 1. 2004, ktoré boli zaslané na úrad pre vyšetrovanie a disciplinárne opatrenia (IDOC),
            
         
               4.
            
            
               dôvody pre späťvzatie rozhodnutia Komisiou o začatí disciplinárneho konania pre úradníka (pán C) v roku 2003,
            
         
               5.
            
            
               aby mu Komisia zaplatila náhradu škody v sume jedného milióna eur (1 000 000 eur),
            
         
               6.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobca žiada o to, aby jeho psychické problémy boli uznané ako choroba z povolania v zmysle článku 73 Služobného poriadku. Namieta porušenie článku 26 Služobného poriadku, ako aj porušenie práv na obhajobu a zásad legitímneho očakávania, transparentnosti a právnej istoty. Zároveň sa dovoláva vád konania.